Hărţuirea la locul de muncă. Noutățile din legea adoptată de Parlament
- Antonia Hendrik
- 5 martie 2024, 21:11
Hărţuirea la locul de muncă. Parlamentul a adoptat proiectul legii privind prevenirea şi combaterea hărţuirii la locul de muncă. Legea merge la promulgare
Hărţuirea la locul de muncă. În noua lege se arată că vor fi protejaţi angajaţii, persoanele în perioada de probă, de ucenicie, practică sau foştii angajaţi. Senatul a adoptat, în calitate de for decizional, legea de ratificare a Convenţiei nr.190/2019 a Organizaţiei Internaţionale a Muncii (OIM). Legea de ratificare urmărește eliminarea violenţei şi a hărţuirii în lumea muncii.
Hărţuirea la locul de muncă. Ce aduce nou legea
Simona Bucura-Oprescu, ministra Muncii şi Solidarităţii Sociale, spune că are o semnificaţie aparte acest vot dat înainte de 8 martie.
"Proiectul a fost iniţiat de Ministerul Muncii şi Solidarităţii Sociale. Are o semnificaţie aparte acest vot dat înainte de 8 martie. Noua lege vine să protejeze angajaţii de abuzuri la locul de muncă, indiferent că sunt bărbaţi sau femei.
Hărţuirea la locul de muncă. Sursa foto: Pixabay
Conceptele de "violenţă şi hărţuire" au fost redefinite conform evoluţiilor tehnologice şi acum acoperă, printre altele, abuzul fizic, abuzul verbal, hărţuirea, mobbingul, hărţuirea sexuală, ameninţările şi urmărirea/supravegherea.
În plus, nu mai este limitat locul în care se poate produce un astfel de abuz doar în spaţiul serviciului, ci şi în delegaţii, team-building-uri, în timpul transportului şi chiar în comunicările on-line", spune ministrul.
Hărţuirea la locul de muncă. Ce aduce nou legea. Sursa foto: Facebook.
Convenţia OIM îmbunătăţeşte cadrul legal actual
Ratificarea Convenţiei OIM aduce mai multă claritate în legislaţia naţională şi reuneşte norme juridice care se regăseau în mai multe acte normative uneori dificil de aplicat.
Hărţuirea la locul de muncă. Prin noul cadru legal vor fi protejaţi atât angajaţii, cât şi persoanele care sunt în perioada de probă, de ucenicie, practică, de voluntariat sau sunt foşti angajaţi, conform sursei citate.
- securitate şi sănătate în muncă;
- asigurarea inspecţiei şi investigarea cazurilor de violenţă şi hărţuire;
- justiţie (urmărire penală, asistenţă juridică);
- problematica de gen şi discriminare;
- sănătate publică (supravegherea furnizării de îngrijiri medicale şi consiliere psihologică);
- protecţie socială (cazarea victimelor în adăposturi, integrarea pe piaţa muncii a victimelor etc.).
Pe 7 februarie, Camera Deputaţilor a adoptat proiectul de lege, în calitate de prim for sesizat, votul Senatului fiind decizional. Astfel, legea merge la promulgare, potrivit ministrului Muncii.